Nafarroako Parlamentuko Mahaiak, 2019ko urriaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, 'Hazte oír’ plataformak ikastetxeetan egindako kanpainari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urriaren 28an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpeguik Osoko Bilkuran ahoz erantzun dezan:

Nafarroako Parlamentuak adierazpen instituzional bat onetsi zuen irailaren 30ean, zeinaren bidez arbuiatu egin baitzuen “Hazte oír” plataformaren kanpaina, errespetuaren, berdintasunaren eta askatasunaren aurkako ideiak transmititzen dituela iritzita. Adierazpenean orobat eskatzen zen neurriak har zitezen, baina jakin dugunez kanpaina horretako materiala ikastetxeetara iristen ari da. Hori dela-eta, parlamentari honek honako hau jakin nahi du:

• Hezkuntza Departamentuak zer neurri hartu du kanpaina horri zabalkundea ematea ekiditeko?

Iruñean, 2019ko urriaren 21ean

Foru parlamentaria: Patricia Perales Hurtado